**New Model Army** er en engelsk post-punk/alternativ rockgruppe. Gruppa ble startet i Bradford, West Yorkshire i 1980 av vokalist **Justin Sullivan**, bassist Stuart Morrow og trommis Phil Tompkins. Etter bare få måneder, forlot Tompkins gruppa, og ble etstattet av Rob Waddington, som selv ble erstattet av Robert Charles Heaton sommeren 1982. Gruppas tekster er ofte poetisk, men med et tydelig politisk og humanitært budskap.

Karriere
--------

Gruppa er oppkalt etter den engelske revolusjonære hæren til Oliver Cromwell. I 1983 ble singelen «Bittersweet» gitt ut, noe som ga gruppa platekontrakt med det lille plateselskapet *Abstract*.
Deres første utgivelse der var singelen «Great expectations», en låt som i likhet med mange av deres senere utgivelser er politisk ladet. Det første albumet *Vengeance* ble gitt ut i 1984, et album som i hovedsak var et punkalbum, opprørsk og enkelt i sin fremføring. Låta «The Price», som var en del av albumet, ga gruppa svært gode plasseringer på indie-listene, og plateselskaet EMI signerte gruppa. 

«No Rest» var debutsingelen for det nye plateselskapet, og albumet *No Rest for the Wicked* ble gitt ut like etterpå. Stuart Morrow forlot gruppa like før utgivelsen, og Jason Harris erstattet ham. I mellomtiden hadde Sullivan og trommis Heaton laget EP-en «Better than them». Harris debuterte på albumet *The Ghost of Cain*, hvor det politiske budskapet kom tydeligere frem enn noengang tidligere. Låter som «51st State» som kritiserte Englands svært USA-vennlige politikk. Også singelen «The Hunt» ble svært populær, låta ble senere covret av den brasilianske metalgruppa *Sepultura*. 

I 1987 kom EP-en *White Coats* og i 1989 albumet *Thunder and Consolation*. Fra albumet kom singelen *Green and Grey*, som solgte svært godt. På den påfølgende turneen sluttet bassisten Harris, til fordel for Peter Nelson, som debuterte på albumet «Impurity» i 1990. 

Etter dette forlot gruppa EMI, og signerte ny platekontrakt med Epic. I 1993 ga gruppa ut albumet «The Love of hopeless causes». Senere på året tok gruppa en pause. 

Sullivan gjenopplivet New Model Army i 1998, sammen med Nelson og Heaton, og med støttemedlemmene Bave Bloomberg på gitar, og Dean White på keyboard. Gruppa signerte like etter med plateselskapet Eagle og ga ut albumet *Strange Brotherhood*. Etter en omfattende Europa-turné signerte gruppa en ny platekontrakt med selskapet Attack, hvor de gav ut albumet *Eight* i 2000, og albumet *Carnival* i 2005. Gruppa har siden gitt ut *High* i 2007, *Today Is a Good Day* i 2009 og *Between Dog and Wolf* i 2013.

Diskografi
----------

### Studioalbum

* *Vengeance* (1984)
* *No Rest for the Wicked* (1985)
* *The Ghost of Cain* (1986)
* *Thunder and Consolation* (1989)
* *Impurity* (1990)
* *The Love of Hopeless Causes* (1993)
* *Strange Brotherhood* (1998)
* *Eight* (2000)
* *Carnival* (2005)
* *High* (2007)
* *Today Is a Good Day* (2009)
* *Between Dog and Wolf* (2013)

#### Livealbum

* *Raw Melody Men* (1991)
* *...& Nobody Else* (1999)
* *Fuck Texas, Sing for Us* (2008)

Referanser
----------

1. 1 2  «Artist biography by Steve Huey». Allmusic.com. Besøkt 22. oktober 2013.
2. 1 2 3 4 5  Strong, Martin C. (2000). *The Great Rock Discography* (5th utg.). Edinburgh: Mojo Books. s. 690–691. ISBN 1-84195-017-3.
3. ↑  «Home». New Model Army. Besøkt 22. oktober 2013.
4. ↑  «Shaking it up with 80's revival». *Telegraph & Argus*. Newsquest Media Group. 22. august 2003. Besøkt 3. april 2008. [*død lenke*]

Eksterne lenker
---------------

* (en) Offisielt nettsted Rediger på Wikidata

* (en) New Model Army (band) – kategori av bilder, video eller lyd på Commons Rediger på Wikidata
* (en) New Model Army på Apple Music Rediger på Wikidata

* (en) New Model Army på Discogs Rediger på Wikidata

* (en) New Model Army på MusicBrainz Rediger på Wikidata

* (en) New Model Army på Spotify Rediger på Wikidata

* (en) New Model Army på Songkick Rediger på Wikidata

* (en) New Model Army på Last.fm Rediger på Wikidata

* (en) New Model Army på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger **·** MusicBrainz **·** Discogs **·** AllMusic
 |